‏- סדרה של NETFLIX -
‏- הכול אודות קידוד ‏פרשנות מחודשת של קידוד -
‏- מדעי מחשב בסיסיים -
‏- הפרס הגדול ‏תחרות אבטחת סייבר 2020 -
‏התעוררת.
‏הכנתי את המנה האהובה עליך, ‏גימבאפ. תמהר ותאכל.
‏ולסיפור הבא שלנו.
‏התביעה הייצוגית הגדולה ביותר ‏בהיסטוריה של קוריאה הדרומית
‏עומדת להתחיל.
‏משתמשים בקניון המקוון, ראון,
‏מבקשים פיצוי בגין פריצה למידע אישי.
‏מספר המתדיינים לבדם הוא למעלה מ־30 מיליון,
‏והסכום המבוקש הוא קרוב לשלושה טריליון וון.
‏משרד עו"ד תאסן,
‏אליו קשורה המועמדת ‏לתפקיד שרת המשפטים, טה סו־מי,
‏הגיש תביעה לבית המשפט המחוזי של סיאול
‏בשם המשתמשים של ראון.
‏בינתיים, בה אין־צ'ול, ‏המייסד והמנכ"ל של ראון,
‏עדיין מחוסר הכרה לאחר שבלע רעל
‏במהלך המשפט עם ועדת התקשורת של קוריאה
‏על תשלום העונש על הפריצה למידע אישי.
‏גובר החשש שראון,
‏חברת המסחר האלקטרוני הגדולה במדינה, ‏תפשוט רגל בשל הסכום הגדול
‏של שלושה טריליון וון שנתבע כפיצויים.
‏למה כל דיווחי החדשות מתמקדים בזה?
‏הנבאדה עשו משהו?
‏מה צוות יחסי הציבור שלנו עושה?
‏אעביר את הערותייך לצוות יחסי הציבור.
‏זה לא אמור להיראות כאילו תאסן ‏החזקה מוציאה את ראון המסכנה מהעסק.
‏זה מה שהנבאדה הולכת עליו כרגע.
‏זו הסיבה שהם ממשיכים להעלות את שמי ‏ולדבר על ההתמוטטות של המנכ"ל של ראון.
‏אתה לא מסכים? ‏-כן.
‏תאסן בדרך כלל עובדת עם חברות,
‏ולעמוד לצד הצרכנים בתביעה הזו
‏היא בעצם הפגנת אומץ לב גדול.
‏אנחנו חייבים לקדם את העובדה ‏שאנחנו מייצגים 30 מיליון אזרחים
‏למרות הסיכון שניראה כאילו אנחנו ‏תוקפים גם את הלקוחות הקיימים שלנו.
‏אימא.
‏יש לי משהו לספר לך.
‏אני עובדת עכשיו, אז… ‏-אני עשיתי את זה.
‏מה?
‏אני עשיתי את זה.
‏פרצתי אל ראון.
‏אני שמחה שסיפרת לי את האמת.
‏אבל מעכשיו אסור לך לספר לאיש.
‏אני אטפל בכול.
‏מה את מתכוונת לעשות?
‏תלכי איתי למשטרה?
‏למה אתה ממשיך להזכיר את המשטרה?
‏נניח שנלך.
‏מה אתה חושב שיקרה אחר כך?
‏האם יש לך מושג
‏כמה זה מפחיד ומייסר להיענש על ידי החוק?
‏אימא, אני כבר מפחד ומיוסר.
‏אם עונש ישפר את המצב,
‏אני אקח את זה.
‏אני עשיתי את זה.
‏אני הסיבה שראון נהרסה ושאין־צ'ול במצב הזה.
‏צ'וי סאנג־היון!
‏אתה לא חושב על אימא שלך?
‏אתה לא יודע כמה מונח על הכף בשבילי?
‏שימוע האישור שלי ממש מעבר לפינה!
‏מה…
‏זה קשור לעניין?
‏את חוששת שלא תתמני לשרה בגללי?
‏כן!
‏איך יכולת לעשות דבר כזה
‏כשאתה יודע כמה מאמץ אני ‏השקעתי כדי להתמנות לשרה?
‏ועכשיו, מכל הזמנים?
‏ציפיתי ממך להרבה?
‏אמרתי לך פעם לקבל ציונים טובים?
‏כל מה שאי פעם רציתי
‏זה שהבן שלי יגדל להיות אדם טוב!
‏מה איתך?
‏כל חייך התנהגת יפה?
‏את חושבת שאני לא יודע?
‏מה? ‏-וו יונג־וו!
‏את חושבת שאני לא יודע?
‏- תיק מספר 16 ‏למרות שהם משונים ומיוחדים -
‏באמת אין דרך שתוכלי להיכנס קצת יותר מהר?
‏נכון.
‏מעכשיו והלאה, אני אספור עד שלוש קצת יותר…
‏מה שלא יהיה. חשבת על זה?
‏סליחה?
‏האם שלושתכם חשבתם על מה שעשיתם?
‏כן, הרהרתי בעצמי עמוקות.
‏מעתה והלאה, ‏אני אקפיד לציית לחוקים ולהליכים,
‏ולא אביע את דעתי כרצוני.
‏ידעתי שבוגר אוניברסיטת האנה יהיה חכם יותר.
‏זה נכון.
‏אני לא כועס שטירונים מביעים את דעתם, בסדר?
‏אני לא כזה לחוץ.
‏אבל בפעם הקודמת, אמרת,
‏"אל תגידי שום דבר שלא נשאלת,
‏ואל תעשי שום דבר שלא…"
‏שלום, גברתי. ‏-כולם לשבת.
‏שבו.
‏בוא לא נהיה כאלה, בסדר?
‏שבו.
‏אני אצטרף לתביעה של ראון מעתה והלאה.
‏לא נשאר הרבה זמן עד המשפט הראשון, נכון?
‏מה האסטרטגיה שלנו?
‏ראשית, אנחנו מתכוונים להדגיש את ‏תוצאות התביעה נגד ועדת התקשורת של קוריאה
‏מאחר שהוכח בבירור כי
‏אי הגדרת הזמן לאי פעילות ‏לא הייתה הסיבה הישירה
‏לפריצה למידע האישי.
‏בסדר.
‏מכיוון שניצחנו במשפט הקודם,
‏אנחנו יכולים להתחיל גם בתביעה לטובתנו.
‏כמו תמיד, אני שמחה שיש לנו אותך, ‏עורך הדין ג'אנג.
‏לטעון שהפריצה החלה לפני שהחוק שונה
‏היא משהו שרק אפשר למצוא
‏מהתבוננות מקרוב בפרטים, נכון?
‏עבודה יפה.
‏אנחנו תמיד לומדים הרבה מעורך הדין ג'אנג.
‏נכון.
‏מה שלום מר בה אין־צ'ול?
‏הוא עדיין חסר הכרה.
‏אז נראה שמועצת המנהלים של ראון
‏תמנה את קים צ'אן־הונג כמנכ"ל עצמאי.
‏כך תהיה למר קים סמכות
‏לקבל החלטות בעצמו אפילו בהיעדרו של מר בה.
‏- מנכ"ל קים צ'אן־הונג -
‏אז בהתאם להחלטת מועצת המנהלים של ראון,
‏נבטל את מערכת המנכ"לים השותפים
‏ונשנה את זה למערכת מנכ"ל עצמאי ‏עם בה אין־צ'ול וקים צ'אן־הונג.
‏מר קים, תרצה להגיד משהו?
‏לאחר שהקמתי את ראון עם אין־צ'ול, כלומר…
‏מר בה אין־צ'ול ואני
‏תמיד החלטנו יחד על דברים,
‏בין אם הם גדולים או קטנים.
‏אבל ראון עבר משבר, וכיוון שאין־צ'ול חולה,
‏הפכתי למנכ"ל עצמאי
‏ואני לוקח על עצמי אחריות גדולה הרבה יותר.
‏נכון, יש הרבה לחץ.
‏אבל אעשה כמיטב יכולתי למלא לא רק את ‏החובות שלי אלא גם את אלה של מר בה.
‏חברי מועצת המנהלים,
‏ראון תתגבר על המשבר, לא משנה מה.
‏זה כל הזמן נופל.
‏עורך הדין ג'ונג. ‏-היי.
‏באתם לבקר אותי?
‏אתם לא ממש עסוקים כרגע?
‏אנחנו מצטערים שלא יכולנו לבקר לפני כן.
‏איך אתה מרגיש?
‏אני בסדר.
‏הניתוח הצליח ואני מחלים לאט.
‏עו"ד קוון, אני מצטער, ‏אבל תוכל להרים בשבילי את המסרק?
‏תודה.
‏לא יכולתי להרים אותו במשך שעות, ‏אז לא יכולתי לסרק את השיער שלי.
‏היית כאן לבד כל הזמן הזה? ‏ואף אחד לא דואג לך?
‏אימא שלי הייתה אמורה ‏לבוא היום במקום המטפלת.
‏אבל אמרתי לה להישאר בבית ולנוח.
‏גרושתי מגיעה היום.
‏זו הסיבה שיש לך מסכת פנים?
‏כן. כדי להיות יפה.
‏אתה יפה.
‏כלומר…
‏אתה נראה זוהר.
‏טוב.
‏באמת?
‏אני מבין.
‏שניכם צריכים גם להתחיל ‏לדאוג לבריאות שלכם עכשיו.
‏אם אתם סומכים על נעוריכם ‏ונשארים ערים לילות שלמים
‏בזמן שאתם מדלגים על ארוחות כל הזמן,
‏תתחילו לחלות בגיל 40.
‏אני בטוח שיש הרבה עורכי דין חולים במשרד, ‏חוץ ממני.
‏למעשה, שמעתי שלעורך הדין קים ג'י־יונג
‏יש שיתוק עצבי הפנים מכל הלחץ.
‏מה?
‏גם עו"ד שין סונג־ג'יי היה חולה.
‏הוא המשיך לעבוד קשה מדי וחלה במחלת מנייר.
‏אלוהים.
‏שלום.
‏אז כדאי…
‏כן, כדאי שנזוז.
‏כן, בסדר.
‏מה?
‏כבר? אבל רק עכשיו הגעתם.
‏נחזור בפעם אחרת.
‏נשאיר אתכם לבד.
‏אתה נראה טוב.
‏באמת?
‏אני נראה זוהר?
‏תראה את זה.
‏מה זה?
‏"מרפאת סונפונג."
‏"מרפאת סונפונג"?
‏פעם אהבת את זה.
‏קניתי את כל הפרקים באיכות HD.
‏נכון. תודה. עכשיו תהיה לי סיבה לצחוק.
‏ג'י־סו.
‏אחרי שאשתחרר…
‏את רוצה ללכת לאי ג'ג'ו?
‏כלומר, יש מקום שמוכר אטריות בשר נהדרות.
‏כדאי לנו ללכת לשם יחד.
‏אקנה לך אטריות בשר.
‏כשהיית צעיר ובריא,
‏היית מטורף על העבודה, ‏ואני תמיד הייתי במקום השני.
‏מה נכנס בך
‏עכשיו כשאתה זקן וחולה?
‏אני מצטער.
‏אבל בכל זאת…
‏הרווחתי די הרבה כסף.
‏הודות להתמקדות בעבודה עד שהזדקנתי וחליתי.
‏אז תוכל להתפטר מהמשרד?
‏מה?
‏ברגע שתשוחרר ותחזור להנבאדה, ‏שום דבר לא ישתנה.
‏עומס העבודה או כמה היא אינטנסיבית.
‏אתה לא יכול לעשות שום דבר לגבי זה לבד.
‏אתה צריך לעבור למשרד שבו תמצא ‏איזון טוב בין עבודה לחיים.
‏נכון.
‏נראה שלא חשבת אפילו פעם אחת לעזוב את המשרד
‏גם כשנהיית חולה כל כך.
‏זה כל כך אתה.
‏לא, טוב…
‏אני אחשוב על זה מעכשיו.
‏אם אני חושב שזה באמת נחוץ…
‏אתפטר מהעבודה שלי בהנבאדה.
‏אני אשתנה.
‏אז תהיי איתי.
‏בבקשה?
‏עבר הרבה זמן, עורך הדין קוון.
‏כן.
‏אז מה רצית להגיד?
‏אם אני הייתי עורכת הדין וו,
‏הייתי רוצה לעזוב את הנבאדה עכשיו.
‏באמת?
‏למה?
‏המנטור שהיה נחמד אליה לא ‏עובד במשרד כי הוא חולה,
‏ועורך הדין הבכיר החדש ‏שהיא עובדת איתו שונא אותה.
‏היא גם נפרדה לאחרונה מהבחור ‏שהיא יצאה איתו מהמשרד.
‏"בחור מהמשרד"?
‏פרקליטת וו הייתה במערכת יחסים?
‏כן.
‏בחיי, אני מבינה.
‏בכל אופן…
‏עכשיו זה הזמן המתאים לגרום ‏לעורכת הדין וו לעזוב את הנבאדה.
‏באתי לומר לך את זה.
‏אז בסופו של דבר, לא הצלחת לעשות זאת בעצמך.
‏סליחה? ‏-עורך הדין קוון.
‏אמרת שתגרום לעורכת הדין וו ‏לעזוב את הנבאדה.
‏בין אם היא תפרוש או תפוטר.
‏אני חושבת שזאת הייתה העסקה שלנו, לא?
‏את צודקת.
‏זה גם נכון שלא יכולתי לעשות זאת בעצמי.
‏אתה מוותר?
‏כן.
‏אני אפסיק עכשיו.
‏למה?
‏מעתה ואילך…
‏אני חושב…
‏שאנסה לחיות כמו טיפש.
‏טוב…
‏אני מבין מאיפה זה בא…
‏אבל אני מחבב אותך.
‏מכיוון שאני מחבב אותך…
‏בגלל שאני מחבב אותך…
‏סליחה.
‏עורכת הדין וו.
‏מי אתה?
‏ומי אתה?
‏שאלתי מי אתה!
‏את עורכת הדין וו, נכון?
‏יש לי הודעה בשבילך.
‏- משרד עו"ד תאסן -
‏משרד עו"ד תאסן?
‏אם יש לך מסר בשבילה, תשלח אותו לחברה.
‏מה אתה עושה בבית שלה בשעה כזאת?
‏אתה באמת עובד של תאסן? ‏-מי אתה שתתערב?
‏אתה האפוטרופוס שלה או משהו?
‏אני…
‏טוב…
‏תמסור את המסר שבאת לומר לי.
‏אני אקשיב לזה עם ג'ון־הו.
‏עו"ד וו, האם תרצי לעבוד
‏במשרד האמריקאי של תאסן בבוסטון?
‏כמובן, תאסן תספק דיור לך ולאבא שלך
‏וכמו כן כל הוצאות חינוך ומחיה הכרחיות.
‏והמשכורת שלך תהיה עכשיו ‏כפולה מזו שאת מקבלת בהנבאדה.
‏במיוחד בשבילך, עורכת הדין וו…
‏נכיר לך יועץ מקצועי
‏ותאסן גם תשלם על דמי הייעוץ.
‏יועץ מקצועי?
‏אני מדבר על יועץ שמתמחה
‏בהפרעות על הספקטרום האוטיסטי.
‏הבנתי.
‏עורכת הדין וו.
‏בוסטון היא עיר עם מגוון קהילות פעילות
‏עבור אלו עם אוטיזם.
‏לא תהיי בודדה כשתגורי שם.
‏אבל למה אתה מציע לה הצעה כזאת?
‏מעולם לא ראיתי מישהו מגייס אדם ‏על ידי יציבות מול הבית שלו.
‏האם עורכת הדין טה סו־מי
‏היא זו שהציעה את ההצעה?
‏כן, נכון.
‏לא צוות משאבי האנוש של תאסן, ‏אלא עורכת הדין טה?
‏כרטיס הביקור שלי במעטפה.
‏תחשבי על זה וצרי איתי קשר בכל עת.
‏ג'ון־הו,
‏יש לך משהו לומר גם לי?
‏מה?
‏נכון.
‏כן, אני…
‏אספר לך בפעם אחרת.
‏יש לך הרבה על מה לחשוב.
‏את צריכה לנוח.
‏בסדר.
‏אני בבית.
‏היי, את כאן.
‏יונג־וו.
‏את יכולה לבוא לשבת פה לרגע?
‏אנחנו צריכים לדבר.
‏אז…
‏לפני כמה ימים,
‏סון־יונג הייתה פה.
‏"סון־יונג"?
‏המנכ"לית שלך, האן סון־יונג.
‏הבנתי.
‏מה?
‏בכל מקרה, נראה ש…
‏היא מתכננת לחשוף הכול לעיתונות
‏ממש לפני השימוע לאישור המינוי של טה סו־מי.
‏שאת הילדה…
‏שטה סו־מי ילדה מחוץ לנישואין.
‏אם זה יקרה,
‏תשומת הלב של העולם לא תופנה רק לטה סו־מי,
‏אבל גם אלייך, יונג־וו.
‏ואז עיתונאים ייגשו אלייך ‏כל יום ויטרידו אותך.
‏אז סון־יונג הציעה
‏שנלך לאתר נופש בכפר ‏ונשאר חבויים עד שהעניינים יירגעו.
‏חופשה בתשלום, בעיקרון.
‏- משרד עו"ד תאסן ‏משרד בוסטון -
‏קיבלת את זה מטה סו־מי?
‏מתי?
‏קיבלתי את זה מעובד של תאסן ממש עכשיו.
‏אני מניח שההצעה של טה סו־מי ‏עבורנו לנסוע לארה"ב עדיין תקפה.
‏כבר ידעת על זה?
‏אני לא רוצה לציית לטה סו־מי.
‏אבל עכשיו,
‏זו נראית אפשרות טובה יותר.
‏במקום להמשיך לעבוד כאן
‏בזמן שתהיי מטרה לרכילות ושיתייגו ‏אותך בתור בתה של טה סו־מי,
‏לנסוע לארה"ב נראה יותר טוב.
‏מה את חושבת, יונג־וו?
‏אני לא בטוחה.
‏עד עכשיו, החיים שלי
‏לא היו קשורים לעו"ד טה סו־מי.
‏אני לא מבינה למה
‏אני צריכה להתחבא פתאום
‏ולנסוע לארצות הברית.
‏את צודקת.
‏אני מצטער, יונג־וו.
‏אני…
‏מצטער…
‏על הכול.
‏כבוד השופטת,
‏אף שהנתבעת היא חברת מסחר אלקטרוני גדולה
‏שצריכה לנהל מידע אישי של ‏יותר מ־40 מיליון משתמשים,
‏היא לא הקימה מערכת אבטחה מתאימה.
‏לא רק שנכפה עליהם קנס ‏מינהלי של 30 מיליון וון
‏על כך שלא הציבו מגבלה ‏בזמן החיבור המקסימלי…
‏כבוד השופטת.
‏אך תגובתם אחרי ההדלפה הייתה אף היא מזעזעת.
‏על פי סעיף 34 בחוק הגנת הפרטיות,
‏גורם השולט במידע אישי
‏מוכרח להודיע לנושאי המידע ‏על הפריצה למידע האישי
‏ברגע שהוא נהיה מודע לכך.
‏למרות שהייתה מודעת ‏לפריצה ב־19 בינואר 2022,
‏הנתבעת דיווחה על כך למשטרה, ‏שבוע לאחר מכן, ב־26 בינואר.
‏והודיעה למשתמשים על הפריצה
‏דרך אתר האינטרנט של ראון
‏ב־20 בפברואר, חודש אחרי האירוע.
‏תגובתה השאננה של הנתבעת
‏היא שמנעה פתרון מהיר וטיפול בתקרית.
‏נכון!
‏מה הבעיה שלכם? ‏-אלוהים.
‏היו צריכים להודיע על זה מוקדם יותר! ‏-איך יכולתם לעשות את זה?
‏כמובן, אתם צריכים לפצות!
‏איך אתם מתכוונים לפצות?
‏אתם אולי יושבים במושבי הקהל,
‏אבל כולכם תובעים שותפים, לא?
‏כמתדיינים, בבקשה אל תפריעו להליך המשפט.
‏יבוא.
‏מישהו שטוען שהוא אחיך הקטן ‏רוצה לראות אותך.
‏אחי הקטן?
‏כן.
‏הוא אמר שתדעי אם אומר שהוא אחיך הקטן.
‏ושהוא לא יכול להגיד לי מה שמו.
‏שאגיד לו שאת עסוקה?
‏לא.
‏הכניסי אותו, בבקשה.
‏בסדר.
‏מי אתה?
‏צ'וי סאנג־היון.
‏בנה של טה סו־מי.
‏למה באת לראות אותי?
‏אני רוצה להתוודות,
‏אבל אני לא יודע איך.
‏פרצתי אל ראון.
‏כי צ'אן־הונג ביקש ממני.
‏מה?
‏פגשתי את צ'אן־הונג בתחרות אבטחת סייבר.
‏הוא היה שופט בשנה שבה זכיתי בפרס הגדול.
‏התקרבנו ונפגשנו לעתים ‏קרובות גם אחרי התחרות.
‏הוא גם הראה לי את ראון.
‏והוא גם הכיר לי את אין־צ'ול.
‏ואז יום אחד צ'אן־הונג שאל אותי
‏אם אוכל לפרוץ לראון ולגנוב ‏את המידע האישי של המשתמשים.
‏אתה אומר שמר קים צ'אן־הונג ביקש ממך
‏לפרוץ אל ראון?
‏החברה שבה הוא המנכ"ל?
‏למה?
‏כי אני רוצה שאין־צ'ול יתעשת.
‏אין־צ'ול? למה?
‏הוא שכח מאיפה התחלנו.
‏ראון היא חברה שנוצרה על ידי שני מפתחים.
‏הרוח של היזם היא הבסיס לעסק הזה.
‏אין־צ'ול שכח מכל זה ‏ועכשיו הוא רק איש עסקים.
‏הוא רוצה להרוויח כסף רק ממכירת דברים.
‏אין לו שום עניין להשקיע בפיתוח תוכנות, ‏או באבטחה.
‏ננצל את ההזדמנות
‏כדי להזכיר לו כראוי את רוחו של היזם.
‏איך?
‏מה יקרה אם תפרוץ לראון ותגנוב ‏את המידע האישי של המשתמשים?
‏אז אני אנסה לשכנע את אין־צ'ול.
‏"אמרתי לך. תוקפים אותנו כי ‏אנחנו לא משקיעים באבטחה."
‏זה לא מסוכן מדי?
‏אם השמועה על הפריצה תתפשט, המשטרה תחקור.
‏בדקתי את העניין לעומק.
‏פריצה למידע אישי זה בסדר.
‏כל שעלינו לעשות זה לשלם ‏קנס של 100 מיליון וון
‏ולהעלות הודעת התנצלות לאתר שלנו.
‏כל החברות האחרות עשו זאת.
‏אלוהים, זה כלום.
‏אז…
‏בגלל זה עשיתי את זה.
‏השארתי כמה רמזים כדי שזה ייראה ‏כאילו זה נעשה על ידי צפון קוריאה,
‏ואז גנבתי את המידע האישי של משתמשי ראון.
‏מה עשית עם המידע האישי?
‏נתתי אותו לצ'אן־הונג כי הוא ביקש אותו.
‏הכול מוצפן.
‏אבל הוא המשיך לבקש ממני לפענח את זה.
‏למה?
‏אני לא יודע.
‏הוא כל הזמן דיבר שטויות ‏על כך שהוא רוצה לבדוק
‏אם זה באמת מידע של המשתמשים בראון, ‏אז פשוט שמרתי את זה מוצפן.
‏רק למקרה שהוא ימכור את זה איפשהו.
‏אני מבינה.
‏ביצעת את הפריצה בהתאם לתוכנית שלכם.
‏אבל למה אתה רוצה פתאום להתוודות?
‏מפני שאין־צ'ול…
‏ניסה להתאבד.
‏לא ידעתי שהוא ייקח את זה כל כך קשה.
‏עשיתי את זה רק מפני שצ'אן־הונג ‏אמר שזה יסתיים בקנס קטן.
‏לא ניסיתי לגרום לאין־צ'ול להגיע למצב כזה
‏ולהרוס את ראון.
‏לא כדאי שתלך למשטרה להתוודות?
‏למה באת אליי?
‏סיפרתי לאימא שלי.
‏אבל היא התרגזה ואמרה לי לא לעשות כלום.
‏הלכתי גם למשטרה, ‏אבל הם דיברו בטלפון עם אימא שלי
‏ואז אפילו לא הקשיבו לי.
‏לאימא שלי יש כוח.
‏אנשים עושים כל מה שהיא אומרת להם.
‏לכן באתי לכאן.
‏כי חשבתי…
‏שאחותי הגדולה לא תעשה מה שאימא אומרת.
‏"אחות גדולה"?
‏האבות שלנו שונים, אבל יש לנו את אותה אימא.
‏אז את אחותי הגדולה.
‏איך ידעת
‏שאני אחותך הגדולה?
‏שמעתי את השמועה…
‏שלאימא שלי נולד ילד לפני ‏שהיא התחתנה עם אבא שלי.
‏חשבתי שזו הייתה סתם שמועה שקרית.
‏אבל בזמן האחרון היא התנהגה מוזר.
‏היא הייתה צופה במשהו ‏בחדרה ונבהלת כשהייתי נכנס.
‏אז פרצתי לטלפון ולמחשב שלה.
‏וראיתי שהיא חיפשה הרבה דברים עלייך.
‏ראיתי גם את ההודעות שלה ‏מסבתא כשהיא דיברה עלייך.
‏ככה ידעתי.
‏איך אתה רוצה שאעזור לך?
‏צילמתי סרטון
‏בו אני מתוודה על הפריצה.
‏מה אם תשתמשי בזה כראיה במהלך המשפט?
‏אז המשטרה לא תתחיל לחקור?
‏אימא שלי לא תוכל לעצור את זה.
‏מר קים צ'אן־הונג הוא לקוח שלי.
‏לכן,
‏אני לא יכולה לחשוף את ‏העובדה שמר קים אמר לך לפרוץ
‏לחברה שלו.
‏כי זה נוגד את האינטרסים של הלקוח שלי.
‏איזה מין בן אדם…
‏את חושבת שאימא היא?
‏סליחה? ‏-אנשים חושבים…
‏שמי שנולד עשיר לא נענש.
‏בין אם מדובר בסמים, ‏נהיגה בשכרות או בתקיפה.
‏מה שהם לא יעשו, הם חומקים מעונש.
‏אבל אימא שלי הייתה שונה.
‏כשהייתי עושה משהו רע, היא נזפה בי.
‏אבל עכשיו שקרה משהו גדול כזה,
‏היא…
‏בדיוק אותו הדבר.
‏היא מתנהגת כמו העשירים האלה…
‏שרואים בחדשות.
‏מתי תחזור להנבאדה, עורך הדין ג'ונג?
‏אני לא בטוח.
‏אולי לא אחזור.
‏מה?
‏ייתכן שלא תחזור?
‏אני רק חושב על זה.
‏למה את שואלת?
‏טוב.
‏לא נוח לי לבוא לבית החולים ‏בכל פעם שיש לי שאלות.
‏את תמיד יכולה להתקשר.
‏נכון. ‏-ברצינות.
‏אני אף פעם לא יודע אם ‏את דואגת לי או סתם אנוכית.
‏אז מה את רוצה…
‏את הולכת להגיד…
‏"אני לא יכולה לגלות לך את ‏הפרטים בגלל חיסיון עו"ד־לקוח."
‏נכון?
‏כן.
‏זה נכון.
‏אז…
‏תהיי מעורפלת לגבי זה.
‏גיליתי על מעשה פלילי שהלקוח שלי ביצע.
‏האדם השני שמעורב בפשע רוצה להתוודות,
‏אבל אם אעזור לו להתוודות,
‏זה יהיה מנוגד לאינטרסים של הלקוח.
‏אני מבין.
‏האם תחשפי את האמת ותשיגי צדק חברתי
‏או תישארי נאמנה לאינטרסים של הלקוח?
‏אני מבין.
‏זו דילמה שעורך דין לא יכול להתחמק ממנה.
‏זה גם משהו שתמיד נאבקת בו.
‏זוכרת את תיק איהווא כספומטים ‏או תיק מיר לייף?
‏כן.
‏אני עובד בהנבאדה כבר יותר מ־14 שנה
‏ותמיד שמתי את האינטרסים של הלקוח ‏לפני הצדק החברתי.
‏אם מישהו קורא לי "טכנאי חוק" ומבקר אותי,
‏אין לי הרבה מה להגיד כדי להפריך את זה.
‏כי זה נכון.
‏אבל עורכת הדין וו היא לא עורך הדין ג'ונג.
‏נכון? את בן אדם שונה לגמרי ממני.
‏אז איך אני יכול לתת לך עצה?
‏אני רק
‏סקרן לגבי ההחלטה שלך.
‏כי את…
‏לא סתם עורכת דין רגילה.
‏שמי צ'וי סאנג־היון.
‏אני בשנה הראשונה בתיכון.
‏פרצתי לראון החל מהלילה ‏של ה־18 בינואר, 2022,
‏עד בוקר ה־19 בחודש,
‏ולקחתי 40,954,173 רשומות נתונים אישיים.
‏כי המנכ"ל של ראון, קים צ'אן־הונג, ‏ביקש ממני לעשות את זה.
‏אני רוצה להודות…
‏בעוולה זו.
‏בנה של טה סו־מי בא אלייך
‏וביקש שתשתמשי בסרטון הזה כראיה?
‏למה דווקא עו"ד וו, מכל האנשים?
‏אתם מכירים זה את זה?
‏אנחנו…
‏לא מכירים זה את זה.
‏גברתי, אני בטוח שגם את רואה את זה, ‏אבל הסרטון הזה לא מועיל לנו.
‏אנחנו לא יודעים אפילו אם מה ‏שהוא אומר נכון, ואם זה נכון,
‏אנחנו בצרות צרורות.
‏כי מר קים צ'אן־הונג ‏יואשם באישומים פליליים.
‏חברה ששולחת את הלקוחות שלה לכלא?
‏אנחנו לא יכולים להיות חברה כזאת.
‏זה נכון. אפילו עכשיו, תאסן טוענים
‏שראון אחראית ישירות לפריצה למידע האישי.
‏אם יתגלה שמנכ"ל ראון ‏עמד מאחורי הפריצה כל הזמן,
‏הם עלולים לתבוע פיצויים נוספים.
‏אבל לעורכי דין אין חובה לא ‏לטייח את האמת בתיקים?
‏אם זה יועיל לציבור,
‏חיסיון עו"ד־לקוח לא חייב להישמר.
‏זה דבר תמים מאוד לומר.
‏זה לא בית ספר למשפטים.
‏בית ספר למשפטים או לא, ‏גם אני מרגישה לא בנוח.
‏אם הסרטון הזה נכון,
‏אז האדם שהורה לפרוץ לחברה שלו
‏מייצג את ראון ללא בושה.
‏הסתרת זהותו של ההאקר ‏למען האינטרסים של הלקוח
‏לא מסתדר לי.
‏מאחר שתאסן הגישה תביעה ייצוגית נגד ראון,
‏חברות רבות שמאוכזבות בתאסן באו אלינו.
‏בזמנים כאלה, ‏נצטרך לעשות רושם טוב על החברות האלה.
‏אנחנו לא יכולים להוביל ‏אם נגרום למנכ"ל של ראון להיענש.
‏זה יהיה המצב.
‏אבל…
‏אני ממש אוהבת את הסרטון הזה.
‏לסרטון הזה יש כוח.
‏הוא יוכל למנוע מאדם לא ‏מתאים להתמנות לשר משפטים.
‏איך אימא לבן שגנב 40 מיליון ‏רישומי נתונים אישיים
‏תתמנה לשרת המשפטים?
‏אתם לא מסכימים?
‏ידעתי שנוכל לסמוך עלייך.
‏את תמיד נמצאת כמה צעדים קדימה.
‏אז אם הסרטון הזה ייחשף,
‏העובדה שתאסן מייצגת את הלקוחות של ראון
‏גם תיראה מרמה למדי לציבור.
‏הבעיה היא
‏הסדר שבו צריך להרוג את שתי הציפורים האלה.
‏להגן על האינטרסים של הלקוח ‏ולחשוף את האמת על התיק…
‏ואם אלה לא שתי ציפורים?
‏מה?
‏מה אם הגנה על האינטרסים ‏של הלקוח וחשיפת האמת בתיק
‏אינן שתי ציפורים אלא אחת?
‏מה זאת אומרת?
‏קים צ'אן־הונג הוא פשוט בן אדם
‏שמייצג תאגיד בשם ראון.
‏אלה ישויות נפרדות.
‏אנחנו מייצגים את תאגיד ראון,
‏לא את קים צ'אן־הונג.
‏אם חושבים על זה,
‏האינטרסים של ראון לא סותרים את האמת פה.
‏באמת? איך השניים…
‏סאנג־היון נתן את המידע האישי ‏שהוא גנב למר קים,
‏אבל הוא הצפין את הכול
‏לכן איש לא יכול לגשת ‏למידע האישי או להשתמש בו.
‏הנזק שנגרם מהפריצה למידע האישי
‏עוד לא קרה!
‏כן, הכתב לי.
‏הכתבה שסיפרתי לך עליה בפעם שעברה.
‏על הילדה של טה סו־מי מחוץ לנישואים?
‏כן, זה.
‏תוכל לחכות עם זה?
‏למה?
‏כי אני חושבת שאני יכולה ‏לתת לך משהו טוב בהרבה.
‏רק רגע.
‏עורכת הדין וו.
‏אל תצאי לחופשה.
‏מה?
‏שמעת מאבא שלך על החופשה, נכון?
‏אני אומרת לך לא ללכת.
‏כי תוכלי לעשות משהו טוב יותר.
‏כן, הכתב לי.
‏פרקליט הנתבעת, הגשת ראיית וידאו?
‏וביקשת משפט סגור.
‏כן, כבוד השופטת.
‏העד בסרטון הוא קטין.
‏מכיוון שהעד מתוודה על פשע שקשור לתיק הזה,
‏נבקש מהקהל לעזוב כשנקרין את הסרטון
‏כדי להגן על זהות העד.
‏מה…
‏מה זה? מי הודה במה?
‏טוב…
‏אתה תגלה בקרוב.
‏בסדר.
‏אם אינכם מעורבים בתקרית,
‏אנא צאו מבית המשפט לרגע.
‏ובין התובעים השותפים,
‏רק הצדדים הנבחרים ‏רשאים להישאר באולם בית המשפט.
‏סליחה.
‏שמי צ'וי סאנג־היון. ‏אני בשנה הראשונה בתיכון.
‏פרצתי לראון החל מהלילה ‏של ה־18 בינואר, 2022,
‏עד בוקר ה-19 בחודש,
‏ולקחתי 40,954,173 רשומות נתונים אישיים.
‏כי המנכ"ל של ראון, קים צ'אן־הונג, ‏ביקש ממני לעשות את זה.
‏אני רוצה להודות…
‏בעוולה זו.
‏מה קורה כאן?
‏אתם מגישים משהו כזה בלי לומר מילה אחת?
‏אתם עורכי הדין שלי.
‏אנחנו לא עורכי הדין שלך.
‏אנחנו עורכי הדין של ראון.
‏אני ראון!
‏אני המנכ"ל!
‏כבר לא.
‏מועצת המנהלים בראון בדיוק פיטרה אותך, ‏מר קים צ'אן־הונג.
‏מה? מה אמרת?
‏- ראון -
‏בסדר.
‏אולי עדיף לטייח את זה.
‏אם יתגלה שמר קים הורה ‏להאקר קטין לפרוץ לראון,
‏מה יקרה לתדמית של החברה?
‏יהיה לנו מזל אם זה ייגמר ‏בזה שרק התדמית שלנו תיפגע.
‏מדובר בעניין שבעלי מניות ‏יוכלו לתבוע אם הם יגלו.
‏אז פשוט נעזוב אותו?
‏אפילו בתביעת הפריצה,
‏קים צ'אן־הונג יושב במשפט בתור המנכ"ל.
‏זה נשמע לכם הגיוני? עלינו לפטר אותו מייד.
‏אנחנו חייבים לפטר אותו. ‏-כן, נכון.
‏רגע!
‏מה אתה חושב על זה, מר בה?
‏שנטייח את זה או…? ‏-מובן שלא נטייח את זה.
‏אם אנחנו רוצים לברר אם ‏צ'אן־הונג באמת עשה את זה,
‏אנחנו לא יכולים לטייח את זה.
‏אם…
‏הוא עשה את זה,
‏זה לא יסתיים רק בפיטורין.
‏אני…
‏לא.
‏ראון תנקוט כל פעולה משפטית אפשרית
‏ותפיל
‏את קים צ'אן־הונג.
‏- ישיבת מועצה דחופה ‏פיטוריו של יו"ר קים צ'ן־הונג -
‏- מכתב החלטה -
‏כבוד השופטת, ברגע שדווח על פשעו של ‏קים צ'אן־הונג נגד הנתבעת, ראון,
‏הנתבעת פיטרה את מר קים מתפקידו כמנכ"ל
‏והפכה את מר בה למנכ"ל היחיד ‏על פי החלטת מועצת המנהלים.
‏לכן, הנתבעת
‏תגיש בקשה לתיקון של הצד המיוצג.
‏כבוד השופטת!
‏זה לא הוגן.
‏אני לא יודע איך השיגו את הסרטון הזה, ‏אבל זה לא נכון.
‏איפה ההוכחה שהוריתי לילד לעשות את זה?
‏והם אמרו שמועצת המנהלים פיטרה אותי,
‏אבל מעולם לא קיבלתי הודעה ‏על פגישה של מועצת המנהלים.
‏אם המנכ"ל סבור שזה דחוף
‏וזה בהתאם לחוקי החברה,
‏הנתבעת רשאית להודיע למנהלים בדוא"ל
‏שלושים דקות לפני הפגישה
‏ולכנס את מועצת המנהלים באותו יום.
‏זה מה שקרה היום.
‏והם כן הודיעו למר קים…
‏על ישיבת ההנהלה.
‏- אנו עורכים פגישה דחופה ‏של מועצת המנהלים -
‏- תאריך: היום, שתיים בצוהריים. מקום: ‏ראון, חדר הישיבות בקומה ה־21 -
‏- סדר יום: פיטוריו של המנכ"ל ‏קים צ'אן־הונג -
‏כבוד השופטת, ‏אסור לנו לקבל את הסרטון הזה בתור ראיה.
‏זו אינה הצהרה אמינה שתועדה ‏באמצעות רשויות חקירה רשמיות.
‏ואנחנו לא יכולים אפילו ‏לשאול את העד בסרטון שאלות.
‏זוהי ראייה שמגבילה את ‏זכותם של התובעים השותפים
‏לחקירה נגדית.
‏כבוד השופטת.
‏אני אתייחס לדברים אחד אחד.
‏ראשית, למרות המחזה המפתיע ‏שפרקליט הנתבעת עשה,
‏בית המשפט לא יכול לזהות ‏מייד את השינוי במנכ"ל ראון.
‏עם זאת,
‏אין סיבה להאמין שהסכם האצלה
‏בין הנתבעת למשרד עו"ד הנבאדה אינו תקף,
‏אז נמשיך על בסיס ההנחה ‏שהנבאדה היא פרקליטת הנתבעת.
‏הנתבעת צריכה להגיש בקשה לתיקון הצד המיוצג
‏עם הניירת הנאותה, כמו רישום התאגיד.
‏כבוד השופטת.
‏שנית, החפות שלך היא לא משהו
‏שיטופל במשפט הזה, מר קים.
‏זה משהו שצריך להיחשף
‏באמצעות חקירה שבוצעה על ידי רשויות חקירה.
‏לבסוף, לגבי קבילות הסרטון שראינו זה עתה…
‏אני לא מוכנה לקבל אותו בתור ראיה.
‏פרקליט התביעה צודק.
‏קשה לומר שהעדות אמינה ‏רק באמצעות הסרטון הזה.
‏ומאחר שהעד לא כאן,
‏סביר גם לציין שהתובעים לא ‏יכולים לבצע חקירה נגדית.
‏אז אנא זמני את מר צ'וי סאנג־היון ‏למשפט הזה כעד.
‏נדחית.
‏סליחה? ‏-לא ניתן להיות בטוחים רק לפי הסרטון
‏אם הבדיקה הנוספת של ‏הראיות נגד צ'וי סאנג־היון
‏הכרחית לחלוטין.
‏עד כמה שאנחנו יודעים, ‏יכול להיות שהסרטון נשלח כבדיחה.
‏אם פרקליט הנתבעת
‏יאשר את כוונותו של צ'וי סאנג־היון ‏להשתתף במשפט
‏ויבקש הזמנה לעד,
‏אקבל זאת.
‏אבל בית המשפט הזה לא יזמן אותו קודם.
‏צ'וי סאנג־היון ענה?
‏לא.
‏זו פרסומת מחברת פסלונים בשם מנג'יג'אק
‏עבור דמויות הלווייתן האפורות החדשות שלהם.
‏כיני לוויתן ובלותי ים נמצאים בד"כ ‏מחוברים לגופו של לווייתן אפור.
‏אני תוהה אם הם תיעדו את כל זה. ‏כדאי שאמהר ואזמין מראש…
‏זה צ'וי סאנג־היון, נכון? מה הוא אמר?
‏"יונג־וו, לא נראה לי שאוכל להעיד."
‏"גם לא תצליחי להשיג אותי יותר."
‏"אני נוסע לארה"ב, ‏אז אני בשדה התעופה כרגע."
‏הוא נוסע לארה"ב פתאום?
‏זה ברור.
‏טה סו־מי שולחת אותו מכאן
‏כדי למנוע ממנו להעיד.
‏בואו נלך על קרב דעת הקהל.
‏קרב דעת קהל?
‏את אומרת שאנחנו צריכים להדליף ‏את הסרטון של סאנג־היון לתקשורת?
‏לא משנה כמה טה סו־מי נהדרת,
‏אם דעת הקהל דורשת זאת, המשטרה תצטרך לחקור.
‏ואז סאנג־היון יזומן בחזרה למדינה.
‏שימוע האישור של טה סו־מי יתחיל בקרוב.
‏אם אנחנו רוצים להדליף אותו, ‏עלינו לעשות זאת עכשיו.
‏אז יהיה לנו זמן לגבש דעת קהל
‏בעוד טה סו־מי לא יכולה ‏לעשות דבר כדי להגיב.
‏אדבר עם כתב מג'ונגוי אילבו. כולכם…
‏לא!
‏את לא יכולה לעשות את זה.
‏אני לא יכולה?
‏עורכת הדין וו, תהיי בשקט. ‏איך את מעיזה לדבר ככה אל המנכ"לית…
‏אם תמסרי את סרטון ההודאה לעיתונות,
‏סאנג־היון יאבד לנצח את ‏ההזדמנות להסגיר את עצמו.
‏סאנג־היון בא אליי
‏כדי לחשוף את העוולות שעשה בעצמו ‏ולתקן את המצב.
‏לא נוכל להפוך אותו
‏לילד מיוחס שנתפס על ידי ‏המשטרה כשניסה לברוח מהמדינה.
‏כמו העשירים המגעילים שרואים בחדשות.
‏אנחנו עורכי הדין של סאנג־היון?
‏תתאפסי על עצמך!
‏את חושבת שהוא אחיך האמיתי רק ‏מפני שהוא קורא לך "אחות גדולה"?
‏אני…
‏אנסה לשכנע אותם.
‏לשכנע את מי?
‏את צ'וי סאנג־היון?
‏לא.
‏את עורכת הדין טה סו־מי.
‏איך תשכנעי את טה סו־מי?
‏היא בכלל תיפגש איתך כששימוע האישור שלה ‏קרוב כל כך?
‏היא אולי לא תיפגש איתי,
‏אבל אני אנסה!
‏אני אפגש עם עורכת הדין טה ‏ואבקש ממנה לאפשר לסאנג־היון
‏להעיד בבית משפט.
‏ואני מבקש ממך לשבת.
‏בסדר.
‏ניתן לטה סו־מי ובנה…
‏הזדמנות.
‏סליחה?
‏אני אלך עם עו"ד וו לאספה הלאומית.
‏כדי שהיא תוכל להיפגש עם עו"ד טה.
‏אנחנו יודעים שהיא עסוקה ‏כי היא ממש לפני השימוע.
‏אבל זה דחוף.
‏בבקשה תגיד לה שזו עורכת הדין וו יונג־וו.
‏אז גם עו"ד טה תרצה להיפגש איתה.
‏אני אראה אם אמצא את הזמן הנכון לספר לה.
‏אבל המועמדת טה עסוקה מאוד, ‏אז אני מבקש שתבינו.
‏אי אפשר לחכות לזמן הנכון.
‏הלו?
‏הלו? מר קים?
‏שימוע האישור יתחיל בעשר.
‏אפילו אם עורכת הדין טה ‏תגיד שהיא תיפגש איתי,
‏אני לא יודעת אם נצליח להגיע לשם בזמן.
‏זה יסתדר. אל תדאגי.
‏תודה
‏על העזרה.
‏קודם, כשאמרת באומץ
‏שתשכנעי את עורכת הדין טה סו־מי
‏מול גברת האן,
‏החלטתי
‏להיות אמיץ
‏ולהגיד את זה.
‏מה אתה רוצה להגיד?
‏את רגשותיי כלפייך, עורכת הדין וו,
‏הן כמו אהבה נכזבת לחתול.
‏"אהבה נכזבת לחתול"?
‏חתולים, לפעמים
‏גורמים לבעלים שלהם להיות בודדים.
‏אבל הם גם עושים אותם מאושרים באותה מידה.
‏כשאני אוכל איתך
‏ושומע אותך מדברת על לווייתנים.
‏כשאנחנו מבצעים את כל התוכניות
‏מרשימת הדייטים המוזרה שלך.
‏כשאני
‏מחזיק לך את היד במשך פחות מ־57 שניות.
‏כשהשיניים שלנו נוקשות זו בזו
‏בזמן שאנחנו מתנשקים.
‏כשאני רואה את הניצוץ בעינייך
‏כשיש לך רעיון טוב.
‏כשאני יכול להרגיע אותך בחיבוק חזק
‏כשאת מרגישה חרדה.
‏הדברים האלה משמחים אותי.
‏אז בואי…
‏לא ניפרד.
‏הלו?
‏תגיעו לשער חמש. נתראה שם.
‏בסדר.
‏עו"ד וו, אני חושב שאת יכולה ללכת עכשיו.
‏רק לרכבים ממשלתיים רשמיים מותר לחנות כאן.
‏אז אני אחכה לא רחוק.
‏בסדר.
‏הביטוי "אהבה נכזבת לחתול",
‏אינו הולם.
‏כי חתולים אוהבים גם את הבעלים שלהם.
‏נכון.
‏בסדר.
‏אז בוא…
‏לא ניפרד.
‏אספתי תשובות חדשות
‏עבור רשימת השאלות של ‏חברת האספה מין היו־ג'ין.
‏את רוצה לראות את השינויים?
‏העובדות נבדקו?
‏כן, הן תואמות לחומר שכבר הוגש.
‏- מועמדת לתפקיד שרת המשפטים -
‏אפשר לקבל את החדר, בבקשה?
‏גברתי המועמדת, השימוע עומד להתחיל.
‏אין לך הרבה זמן.
‏כן, אני יודעת.
‏מה מביא אותך לכאן?
‏אני לא חושבת
‏שבאת כדי לומר לי שאת נוסעת לארה"ב.
‏לא.
‏אני לא נוסעת לארצות הברית.
‏למה לא?
‏לא קשה לך בהנבאדה?
‏המנטור שהיה טוב אלייך חולה, ‏התובע הבכיר מתעלל בך,
‏ואת וחבריך לעבודה נפרדתם.
‏אני…
‏כמו חדת שן בלהקה של לבנתנים.
‏חדת שן?
‏יש לו חט הליקלי שבולט מהלסת העליונה שלו.
‏לכן פירוש השם המדעי שלו ‏הוא "שן אחת קרן אחת".
‏זה נראה כמו קרן על מצח של חד קרן.
‏על מה את מדברת?
‏ראיתי חד שן אבוד
‏מתקיים יחד עם להקה של לבנתנים
‏בסרט תיעודי.
‏אני…
‏כמו חד השן הזה.
‏אני חיה באוקיינוס לא מוכר ‏עם לבנתנים לא מוכרים.
‏מכיוון שכולם שונים ממני,
‏לא קל להסתגל
‏ויש הרבה לווייתנים שגם שונאים אותי.
‏אבל זה בסדר.
‏כי אלה החיים שלי.
‏למרות שהחיים שלי…
‏משונים ומיוחדים,
‏הם בעלי ערך
‏ויפהפיים.
‏אני צריכה ללכת.
‏נמשיך בשיחה הזאת בפעם הבאה.
‏בבקשה תיתני לסאנג־היון ‏להעיד בבית המשפט על מה שהוא עשה.
‏מה שהוא עשה?
‏פרץ לראון והדליף ‏40,954,173 רשומות מידע אישי.
‏סאנג־היון…
‏מאמין שאת אימא טובה.
‏אימא
‏אימא שנוזפת בילד שלה כראוי ‏ונותנת לו עונש סביר
‏כשהוא עושה משהו לא בסדר.
‏אל תבגדי…
‏באמונה של הילד שלך
‏שאימא שלו היא אדם טוב
‏רק לטובתך האישית.
‏הוא ייפגע אם תעשי את זה.
‏הפצע הזה…
‏יכאב מאוד
‏ולא יחלים במשך הרבה זמן.
‏לא היית אימא טובה בשבילי,
‏אבל לכל הפחות,
‏בבקשה תהיי אימא טובה לסאנג־היון.
‏הגיע הזמן ללכת, גברתי.
‏נתחיל כעת בשימוע לאישור מינוי טה סו־מי,
‏המועמדת לחבר המועצה הלאומית לשרת המשפטים.
‏המועמדת, גשי בבקשה לפודיום,
‏הרימי את יד ימין, ודקלמי את השבועה.
‏אני נשבעת.
‏"אני, המועמדת לפקידת ציבור,
‏נשבעת לומר את האמת
‏בשימוע לאישור המינוי ‏שנערך על ידי האספה הלאומית
‏על פי מצפוני מבלי להסתיר ולהוסיף דבר."
‏המועמדת לפקידת ציבור, טה סו־מי.
‏ברוכים הבאים.
‏תרצה לשתות משהו?
‏לא, תודה.
‏אנחנו רק נודיע לכם מהם התנאים לתשאול העד
‏ונצא לדרך.
‏אז קדימה, בבקשה.
‏- תנאים לחקירת עדים -
‏ראשית, צ'וי סאנג־היון הוא תלמיד צעיר.
‏עדות בבית המשפט עלולה להיות לא נוחה עבורו,
‏אז הימנעו מליצור סביבה עוינת
‏או משאלות שישפיעו על הרגשות שלו.
‏והכי חשוב,
‏אתם לא יכולים לתחקר אותו ‏כאילו אתם מתחקרים פושע.
‏כמובן.
‏יש לנו נימוסים.
‏שנית.
‏אסור לשאול שאלות שקשורות ‏לעורכת הדין טה סו־מי.
‏גם אם סאנג־היון יעלה את שמה קודם,
‏עורכי הדין של הנבאדה לא יכולים לשאול ‏שאלות נוספות בנוגע לעורכת הדין טה.
‏שלישית, סאנג־היון ייחקר
‏על ידי עו"ד וו יונג־וו.
‏מה? ‏-אם לא תמלאו
‏אחר אף אחד משלושת התנאים הללו
‏צ'וי סאנג־היון לא יעיד.
‏אתם עורכי הדין של צ'וי סאנג־היון?
‏באמת?
‏מה נותן לכם את הזכות
‏למנות עורך דין שיחקור את העד?
‏בסדר.
‏מה? גברתי.
‏התשאול של צ'וי סאנג־היון
‏יטופל…
‏על ידי עו"ד וו.
‏נעמוד בכל שלושת התנאים, אז אל תדאגו.
‏העד, התקדם.
‏"אני נשבע לומר את האמת
‏את כל האמת, ורק את האמת,
‏ומסכים לקבל עונש בהתאם לשבועת שקר
‏אם יהיה שקר כלשהו."
‏פרקליטת הנתבעת, התחילי בתחקור העד.
‏וו יונג־וו, יש לך את זה.
‏"וו יונג־וו, יש לך את זה."
‏יש לך…
‏מה אתה עושה?
‏העד, אנא הצג את עצמך.
‏צ'וי סאנג־היון.
‏אני בן 17.
‏אני בשנה הראשונה בתיכון.
‏החל מהלילה של ה־18 בינואר 2022,
‏עד בוקר ה־19 בחודש,
‏האם פרצת לראון ולקחת ‏40,954,173 רשומות נתונים אישיים?
‏כן.
‏למה עשית את זה?
‏כי צ'אן־הונג
‏ביקש ממני לעשות את זה.
‏ב"צ'אן־הונג",
‏אתה מתכוון ‏למייסד ושותף מנכ"ל לשעבר של ראון,
‏מר קים צ'אן־הונג?
‏כן.
‏פגשתי את צ'אן־הונג
‏בתחרות אבטחת סייבר.
‏הוא היה מישהו שתמיד התייחס אליי יפה.
‏אבל יום אחד, הוא ביקש ממני טובה.
‏הוא אמר שאם אפרוץ לראון ‏ואבהיל את אין־צ'ול,
‏אז אין־צ'ול
‏יוציא הרבה יותר כסף
‏על פיתוח תוכנה ובניית מערכת אבטחה.
‏מה עשית עם ‏40,954,173 רשומות הנתונים האישיים
‏שהושגו באמצעות הפריצה?
‏הצפנתי הכל ונתתי אותם לצ'אן־הונג
‏הוא ביקש ממני לפענח אותם, אבל לא פענחתי.
‏כדי שהוא לא יוכל למכור אותם.
‏יש איזשהו סיכוי שהוא פענח אותם בעצמו?
‏לא.
‏ככל הידוע לי, אין לו את הכישורים
‏לעשות את זה.
‏אתה תהיה נתון לעונש משפטי
‏מכיוון שפרצת וגנבת את ‏המידע האישי של משתמשי ראון.
‏אתה מודע לזה?
‏כן.
‏אני מודע לכך.
‏אז למה אתה
‏מעיד מרצון על הפשעים שלך?
‏כי עשיתי משהו רע.
‏אני מצטער לאין־צ'ול…
‏ולמשתמשי ראון.
‏אני מתנצל.
‏זה הכול.
‏- בית המשפט -
‏זמן קצר לאחר שמיעת האישור,
‏הבנתי שהבן שלי פרץ לראון
‏והדליף את המידע האישי של לקוחותיה של ראון.
‏התביישתי.
‏אפילו לא ידעתי שגידלתי את בני לא נכון
‏ורציתי להיות שרת המשפטים ‏ולעבוד בשביל המדינה והעם.
‏ובלי לדעת שזה היה הבן שלי,
‏צפיתי בתאסן, ‏משרד עורכי הדין שאני קשורה אליו,
‏מגיש תביעה בשם המשתמשים של ראון.
‏הבן שלי מתחרט מאוד על פשעיו.
‏בנוסף, הוא יסכים לכל החקירות של המשטרה
‏ויקבל עונש ראוי.
‏היום…
‏אני פורשת מהמועמדות שלי ‏לתפקיד שרת המשפטים.
‏אני אחשוב על זה לעומק.
‏ואף על פי שהבן שלי אינו מושלם,
‏אמלא בנאמנות את תפקידי כאם,
‏מה שלא הצלחתי לעשות כראוי.
‏אני מתנצלת בכנות
‏לכולם.
‏הפעם ויתרתי לך.
‏מר קים צ'אן־הונג, היו"ר לשעבר של ראון, ‏הודה במהלך חקירה משטרתית
‏שהורה לבנה של המועמדת לשעבר ‏לתפקיד שרת המשפטים, טה סו־מי,
‏לפרוץ לראון.
‏המשטרה מצאה והחרימה 40,954,173 רשומות
‏של נתונים אישיים מוצפנים ‏בביתו של מר קים צ'אן־הונג
‏וחשפה כי אין ראיות נסיבתיות
‏המצביעות על כך שהוא הדליף אותם לצד שלישי.
‏בינתיים, התביעה על הנזקים שהגישו ‏משתמשי ראון נגד ראון
‏נדחתה על ידי בית המשפט האזרחי
‏של בית המשפט המחוזי ‏של מרכז סיאול בעקבות ההחלטה
‏שלא הייתה מצוקה רגשית ‏שנגרמה מהפריצה למידע האישי
‏כיוון שהמידע הוחרם בידי רשויות החקירה.
‏התביעה בוטלה?
‏זה אומר שניצחתם, נכון?
‏כן.
‏אם היינו מפסידים, היינו צריכים ‏לשלם שלושה טריליון וון כפיצוי,
‏אבל ניצחנו הודות לעורכי הדין שלנו.
‏לחיים!
‏לחיי חיסכון של שלושה טריליון וון!
‏לחיים! ‏-לחיים!
‏בחיי, ברוך הבא!
‏עורך הדין ג'ונג!
‏הכנתי הרבה דייסת שבלולים כי שמעתי שאתה בא.
‏אלוהים, תודה.
‏אין בעד מה.
‏גברת דונג גו־ראן.
‏כן.
‏שבו כאן.
‏בסדר.
‏תאכלו.
‏תודה.
‏תודה על האוכל.
‏תיהנו.
‏שמעתי על משפט ראון.
‏זו הייתה זכייה רצינית.
‏נדמה כאילו רק אתמול השלושה ‏האלה היו טירונים מגושמים.
‏הלב שלי כל כך…
‏כולכם גדלתם מאוד.
‏תודה.
‏זה הכול בזכותך.
‏אתה חוזר להנבאדה, עורך הדין ג'ונג?
‏כן. כן?
‏כן? לא.
‏אני לא יודע.
‏מה?
‏לא משנה. אני עדיין חושב על זה.
‏שלושתכם
‏אוהבים לעבוד בהנבאדה? ‏-סליחה?
‏טוב…
‏למה שתשאלי אותם דבר כזה?
‏כמובן, ‏הם יגידו שהם אוהבים את זה כי אני כאן.
‏האם היו אומרים לי לא בפנים?
‏טוב…
‏אני אוהבת את זה.
‏גם אם לא הייתי מול עורך הדין ג'ונג,
‏הייתי אומרת שאני אוהבת את זה.
‏כן.
‏איזו הקלה.
‏לחיים, כי זו הקלה!
‏איזו הקלה! ‏-לחיים!
‏אלוהים, איזו הקלה.
‏לחיים! ‏-לחיים!
‏זה טוב, נכון? ‏-כן, טעים מאוד.
‏זה ממש טעים, נכון? ‏-הכי טעים.
‏אז מי משלם על כל האוכל הטעים הזה היום?
‏טוב…
‏ג'ונג מיונג־סוק! ‏-ג'ונג מיונג־סוק!
‏תודה!
‏- גימבאפ וו יונג־וו -
‏גימבאפ וו יונג־וו, בבקשה.
‏בסדר.
‏זה מוכן.
‏אני חושבת שצריך להוסיף רגש חדש ‏לפוסטר הרגשות האנושיים.
‏רגש חדש?
‏איזה מהם?
‏אני לא ממש בטוחה
‏מה הרגש שאני מרגישה הבוקר.
‏לא מדובר בסיפוק,
‏או הנאה,
‏או שמחה.
‏אז מה זה?
‏החל מהיום,
‏אני עורכת הדין של משרד עו"ד ‏הנבאדה במשרה מלאה, וו יונג־וו.
‏לא משנה אם זה נקרא ישר או הפוך, ‏זה עדיין וו יונג־וו.
‏תות, מילים, רוטטור, אבא, סוס, וו יונג־וו.
‏משרה מלאה?
‏חידשו לך את החוזה?
‏כן.
‏אלוהים, זה נפלא.
‏אבל למה לא אמרת לי קודם?
‏אני אומרת לך עכשיו.
‏טוב, בסדר.
‏יונג־וו שלי.
‏אני כל כך גאה בך.
‏אבל מה שאת מרגישה עכשיו זה לא שמחה?
‏אני כל כך מאושר עכשיו.
‏ובכן, אני מאושרת.
‏אבל אני לא חושבת שזה הכול.
‏אז את גאה?
‏אני לא חושבת שזה העניין.
‏את מרגישה ראויה לשבח? ‏-לא.
‏ראויה להערכה? ‏-לא.
‏אני אמור להרגיש שאם ‏אמות עכשיו אמות בלי חרטות
‏כי הבת שלי היא עורכת דין מכובדת?
‏אנחנו מתרחקים יותר ויותר ‏מהתשובה שאני מחפשת.
‏זה נהדר.
‏להתראות.
‏בסדר.
‏הבת שלי כבר גדלה.
‏אחת, שתיים, שלוש.
‏אחת, שתיים, שלוש. אחת, שתיים…
‏אחת, שתיים, שלוש.
‏אחת, שתיים…
‏עורכת הדין וו!
‏תחושת הגשמה!
‏מה?
‏הרגש שאני מרגישה הבוקר הוא
‏תחושת הגשמה!
‏תרגום כתוביות: שני מוריס